Source: http://docplayer.fi/3992-Selvitys-perhe-ja-lapsensurmien-taustoista-vuosilta-2003-2012-selvitys-sisainen-turvallisuus.html
Timestamp: 2016-10-23 02:12:07+00:00
Document Index: 9251269

Matched Legal Cases: ['kko ', 'kko ', 'kko ', 'Tuomioistuin ', 'kko ', 'kko ', 'kko ', 'kko ', 'kko ', 'kko ', 'kko ']

⭐Selvitys perhe- ja lapsensurmien taustoista vuosilta Selvitys. Sisäinen turvallisuus
Selvitys perhe- ja lapsensurmien taustoista vuosilta Selvitys. Sisäinen turvallisuus
Download "Selvitys perhe- ja lapsensurmien taustoista vuosilta 2003-2012. Selvitys. Sisäinen turvallisuus"
1 Selvitys perhe- ja lapsensurmien taustoista vuosilta Selvitys Sisäinen turvallisuus SISÄASIAINMINISTERIÖN JULKAISUJA 35/20122 SISÄASIAINMINISTERIÖ KUVAILULEHTI Julkaisun päivämäärä Tekijät (toimielimestä, toimielimen nimi, puheenjohtaja, sihteeri) Kehittämispäällikkö Minna Piispa, tutkija Jukka Taskinen, kehittämispäällikkö Helena Ewalds, Terveyden ja hyvinvoinnin laitos Julkaisun laji Työryhmämuistio Toimeksiantaja Sisäisen turvallisuuden ministeriryhmä Julkaisun nimi Selvitys perhe- ja lapsensurmien taustoista vuosilta Julkaisun osat Johdanto, muistio, liitteet Toimielimen asettamispäivä SM032:00/2012 Tiivistelmä Sisäisen turvallisuuden ministeriryhmä päätti käynnistää selvityksen perhesurmien ja vanhempien tekemien omien lasten surmien taustoista. Ministeriryhmän toimeksiannon mukaisesti selvityksessä tuli koota tietoa siitä, olisiko viranomaisilla tai mahdollisesti muilla toimijoilla ollut mahdollisuutta ennaltaehkäistä tilanteen kärjistymistä henkirikokseksi. Selvityksessä on käyty läpi tietoja surmien taustalla olevista tekijöistä kuten siitä, millaisia kontakteja perheillä mahdollisesti on ollut eri viranomaisiin ja palvelujärjestelmiin (mukaan lukien omaiset) ja olisiko näiden kontaktien yhteydessä ollut mahdollista tunnistaa perheen tilanne. Selvityksen yhtenä tavoitteena on kartoittaa viranomaisten yhteistyön toimivuutta näiden tapausten yhteydessä. Selvityksessä ei tarkastella yksittäisiä tapauksia ja yksittäisiä viranomaistoimia tapausten hoitamisessa. Selvityksen tarkoituksena on etsiä yleisemmällä tasolla surmia yhdistäviä tekijöitä jotta viranomaistoimintaa voidaan kehittää oikeanlaisen ja oikea-aikaisen avun varmistamiseksi. Selvityksessä ovat mukana kaikki poliisin kirjaamat alle 15-vuotiaisiin lapsiin kohdistuneet surmat vuosilta , joissa tekijänä on ollut lapsen vanhempi (biologinen/ei biologinen). Surmia oli kaikkiaan 35 ja surmissa kuoli yhteensä 55 ihmistä, joista seitsemän oli puolisoita ja 48 surmaajan lapsia. Surmat jakaantuivat kolmeen pääluokkaan seuraavasti: perhesurmat (n=7), vastasyntyneen oman lapsen surmat ( n=12) ja muut oman lapsen surmat (n=16). Selvityksen perusteella surmia yhdistäviä taustatekijöitä olivat parisuhteen ongelmat, erotilanteeseen liittyvä kriisi ja vanhemman mielenterveys- tai päihdeongelmat. Selvityksen pohjalta esitetään johtopäätöksiä, miten erityisesti sosiaali- ja terveydenhuollon palveluita tulisi kehittää, jotta perhesurmia ja oman lapsen surmia voitaisiin jatkossa ehkäistä. Selvityksen toteuttamisesta vastasi Terveyden ja hyvinvoinnin laitoksen Lasten, nuorten ja perheiden palvelut -yksikön lähisuhde- ja perheväkivallan vähentämisen vastuualue yhteistyössä lähisuhde- ja perheväkivallan poikkihallinnollisen virkamiestyöryhmän, Oikeuspoliittisen tutkimuslaitoksen ja Poliisiammattikorkeakoulun kanssa. Selvityksen ohjausryhmänä toimi sisäisen turvallisuuden ohjelman ohjausryhmä. Avainsanat (asiasanat) Turvallisuus, perheet, lapset, ennaltaehkäisy Muut tiedot Sähköisen julkaisun ISBN (PDF), osoite Sarjan nimi ja numero Sisäasiainministeriön julkaisut 35/2012 ISSN ISBN Kokonaissivumäärä 38 Kieli suomi Hinta 20,00 Luottamuksellisuus julkinen Jakaja Sisäasiainministeriö Kustantaja/julkaisija Sisäasiainministeriö3 INRIKESMINISTERIET PRESENTATIONSBLAD Utgivningsdatum Författare (uppgifter om organet: organets namn, ordförande, sekreterare) Utvecklingschef Minna Piispa, forskare Jukka Taskinen, utvecklingschef Helena Ewalds, Institutet för hälsa och välfärd Typ av publikation Promemoria av arbetsgruppen Uppdragsgivare Ministergruppen för programmet för den inre säkerheten Datum för tillsättandet av organet SM032:00/2012 Publikation (även den finska titeln) Utredning om bakgrunderna till familje- och barnadråp (Selvitys perhe- ja lapsensurmien taustoista vuosilta ) Publikationens delar Inledning, promemoria, bilagor Referat Ministergruppen för den inre säkerheten beslutade den 17 januari 2012 att inleda en utredning om bakgrunderna till familjedråp och dråp som föräldrar begått på sina egna barn. På uppdrag av ministergruppen hade utredningen till uppgift att klargöra om myndigheter eller eventuellt andra aktörer skulle ha haft möjlighet att förebygga situationernas utmynnande i brott mot liv. Utredningen har behandlat uppgifter om faktorerna som låg i bakgrunden till fallen, såsom hurdana kontakter familjerna kan ha haft med olika myndigheter och servicesystem (inklusive de anhöriga) och om det hade varit möjligt att i samband med dessa kontakter identifiera familjernas situation. Ett av målen med utredningen är att kartlägga hur samarbetet mellan myndigheterna fungerade i dessa fall. Utredningen granskar inte enskilda fall och enskilda myndighetsåtgärder vid skötseln av fallen. Avsikten med utredningen är att på ett mera allmänt plan ta fram gemensamma faktorer mellan gärningarna i syfte att utveckla myndighetsverksamheten så att tillgången till rättidig och rätt typ av hjälp säkerställs. Utredningen omfattar alla polisregistrerade fall av dödligt våld som riktats mot under 15-åriga barn mellan den 1 januari 2003 och den 31 januari 2012, där gärningsmannen varit barnets förälder (biologisk/inte biologisk). Det totala antalet fall var 35 och sammanlagt 55 personer omkom, varav sju var gärningsmannens make eller maka och 48 dennes barn. Dråpen indelades i tre huvudgrupper enligt följande: familjedråp (n=7), dråp på eget spädbarn (n=12) och andra dråp på eget barn (n=16). På basis av utredningen utgjorde problem i parförhållandet, kris i anslutning till skilsmässosituation samt förälderns problem med den mentala hälsan och missbruk gemensamma bakgrundsfaktorer. Utifrån utredningen framläggs slutsatser för hur i synnerhet social- och hälsovårdstjänsterna ska utvecklas för att familjedråp och dråp på egna barn i fortsättningen kan förebyggas. Utredningen genomfördes vid Institutet för hälsa och välfärd av ansvarsområdet för förebyggande av våld i nära relationer och inom familjen vid Enheten för tjänster för barn, ungdomar och familjer i samarbete med den tväradministrativa tjänstemannagruppen för att förebygga våld i närrelationer och inom familjen, Rättspolitiska forskningsinstitutet och Polisyrkeshögskolan. Styrgruppen för programmet för den inre säkerheten var styrgrupp för utredningen. Nyckelord Säkerhet, familjer, barn, förebyggande Övriga uppgifter Elektronisk version, ISBN (PDF), Seriens namn och nummer Inrikesministeriets publikation 35/2012 Sidoantal 38 Distribution Inrikesministeriet Språk finska ISSN Pris 20,00 Förläggare/utgivare Inrikesministeriet ISBN [x] Sekretessgrad offentlig4 Sisällys 1 Johdanto Aikaisempi suomalainen tutkimus Selvityksen kuvaus Surmia yhdistäviä tekijöitä Johtopäätökset Lapsen ottaminen huomioon viranomaistoiminnassa Erotilanne ja lasten huolto- ja tapaamisoikeus Viranomaisyhteistyö Aseiden lupakäytäntö ja hallussapito Lähipiirin, omaisten ja median rooli surmien ehkäisyssä Systemaattinen perhesurmien ja oman lapsen surmien tutkiminen tapausten ennaltaehkäisemiseksi Yhteenveto Lähteet Liite 1: Pöytäkirja (id ) Sisäisen turvallisuuden ministeriryhmän kokous5 1 Johdanto Sisäisen turvallisuuden ministeriryhmä päätti käynnistää selvityksen perhesurmien ja vanhempien tekemien omien lasten surmien taustoista. Ministeriryhmän toimeksiannon mukaisesti selvityksessä tulee koota tietoa siitä, olisiko viranomaisilla tai mahdollisesti muilla toimijoilla ollut mahdollisuutta ennalta ehkäistä tilanteen kärjistymistä henkirikokseksi. Tämä edellyttää tietoja surmien taustalla olevista tekijöistä kuten siitä, millaisia kontakteja perheillä mahdollisesti on ollut eri viranomaisiin ja palvelujärjestelmiin (mukaan lukien omaiset) ja olisiko näiden kontaktien yhteydessä ollut mahdollista tunnistaa perheen tilanne. Selvityksen yhtenä tavoitteena on selvittää viranomaisten yhteistyön toimivuus. Selvityksessä ei tarkastella yksittäisiä tapauksia ja viranomaisten tekemiä virheitä näiden hoitamisessa, vaan pyritään yleisemmällä tasolla etsimään surmia yhdistäviä tekijöitä, ja tätä kautta kehittämään viranomaistoimintaa oikeanlaisen ja oikea-aikaisen avun varmistamiseksi. Selvitys sisältää vuodesta 2003 lähtien tapahtuneet perhesurmat ja vanhempien tekemät omien lastensurmat, joissa on kuollut alle 15-vuotiaita lapsia. Selvityksen perusteella päätetään mahdollisista toimenpiteistä viranomaisten ja palvelujen kehittämiseksi, jotta voidaan tunnistaa perheiden vaikeuksia nykyistä aiemmin, arvioida uhrin ja tekijän palveluihin ohjaamisjärjestelmää ja palvelujen sisältöä vakavan väkivallan ennalta ehkäisemiseksi sekä koota yhteen tarpeet viranomaisyhteistyön kehittämiseksi. Selvityksen perusteella päätetään mahdollisista jatkotoimenpiteistä mukaan lukien laajempi tutkimustiedon hankkiminen. Selvityksen toteuttamisesta vastasi Terveyden ja hyvinvoinnin laitoksen Lasten, nuorten ja perheiden palvelut -yksikön lähisuhde- ja perheväkivallan vähentämisen vastuualue yhteistyössä lähisuhde- ja perheväkivallan poikkihallinnollisen virkamiestyöryhmän, Oikeuspoliittisen tutkimuslaitoksen ja Poliisiammattikorkeakoulun kanssa. Selvityksen ohjausryhmänä toimi sisäisen turvallisuuden ohjelman ohjausryhmä. Terveyden ja hyvinvoinnin laitoksella selvitystä on vetänyt kehittämispäällikkö Minna Piispa ja siihen ovat osallistuneet tutkija Jukka Taskinen ja kehittämispäällikkö Helena Ewalds. Päävastuu aineiston keräämisestä ja analysoinnista on ollut tutkija Jukka Taskisella. Selvitystyötä rahoittivat oikeusministeriö, sosiaali- ja terveysministeriö sekä sisäasiainministeriö. 26 2 Aikaisempi suomalainen tutkimus Henkirikoskuolleisuus on Suomessa kansainvälisesti korkea. Henkirikollisuuden taso on Suomessa Euroopan unionin kuudenneksi korkein ja keskimääräistä korkeampi myös kaikki Euroopan maat huomioiden. Henkirikosten yleisin tapaus on tuttavan tai ystävän surmaama mies (46 % uhreista vuosina ) (Lehti 2012). Kuviosta 1 näkyy, että vuositasolla sellaiset tapaukset, joissa on surmattu alle 15-vuotiaita lapsia, ovat suhteellisen harvinaisia verrattuna muihin henkirikostyyppeihin. Tapauksia on ollut keskimäärin neljä vuosina , poikkeuksena vuosi 2011, jolloin surmia oli selvästi enemmän (n=7). Kuvio 1: Rikostapauskohtainen tilasto henkirikoksista vuosina Lasten henkirikoskuolleisuus on laskenut dramaattisesti Suomessa viimeisten 50 vuoden aikana. Kun 1960-luvulla lasten kuolleisuus henkirikoksiin oli keskimäärin 14 kuollutta miljoonaa lasta kohden, vuosina Suomessa on kuollut kuusi lasta miljoonaa lasta kohden. Erityisen dramaattista on ollut lasku vastasyntyneiden surmissa 2000-luvulle tultaessa. Samansuuntainen lasten henkirikoskuolleisuuden lasku on nähtävissä myös muissa läntisen Euroopan maissa. (Lehti ym ) Tutkijoiden mukaan (Lehti ym ) useat tekijät ovat vaikuttaneet lasten henkirikoskuolleisuuden laskuun. Monet niistä ovat aktiivisen sosiaalipolitiikan aikaansaannosta, kuten julkisen päivähoitojärjestelmän kehitys, synnytyksen siirtyminen sairaaloihin, yhtenäisen ja koko maan kattavan lasten terveydenhuoltojärjestelmän luominen ja abortin laillistaminen. Naisten työmarkkinoille pääsyä sekä taloudellista riippumattomuutta tukenut tasa-arvopolitiikka, syntyvyyden 37 sääntelyn yleistyminen ja yleinen asennemuutos aviottomiin lapsiin ovat osaltaan vähentäneet vastasyntyneiden surmia. Aikaisempien suomalaisten (Kauppi 2012; Vanamo ym. 2001; Kauppi ym. 2010) ja kansainvälisten (esim. Flynn ym. 2009) tutkimusten perusteella perhesurmien ja vanhempien tekemien lastensurmien taustalla olevat syyt jakautuvat pääsääntöisesti mielenterveydenongelmiin, lapsen pahoinpitelyyn ja kaltoinkohteluun, parisuhdeväkivaltaan ja parisuhteen ongelmiin sekä elämänhallinnan ongelmiin (esim. päihteet, sosiaalisen tuen puute, taloudelliset vaikeudet). Suomalaisessa tutkimuksessa (Kauppi 2012; Vanamo ym. 2001; Kauppi ym. 2010) on käyty läpi kaikki perheenjäsenen tekemät lapsen väkivaltaiset kuolemat (n=201) vuosilta Tutkimuksessa olivat mukana alle 15 vuotiaisiin lapsiin kohdistuneet surmat. Surmat jakautuivat kolmeen pääluokkaan seuraavasti: vastasyntyneen surmat (neonaticides, n=56), surma-itsemurhat (filicide-suicide, n=75) ja muut lapsen surmat (filicides, n=69). Surmista 59 prosenttia oli äitien tekemiä ja 49 prosenttia isien/isäpuolten tekemiä. Äitien ja isien tekemät lasten surmat poikkesivat tutkimuksen mukaan toisistaan. Vaikka äidin tekemät lapsen surmat olivat yleisempiä, he surmasivat yleensä vastasyntyneitä tai pieniä lapsia, kun taas isät tekivät kaikki surma-itsemurhat, missä tekijä surmasi useampia tai kaikki lapset tai koko perheen (Kauppi ym. 2010, 234). Tutkimusten mukaan äitien surmaamat lapset ovat yleensä nuorempia ja lapsen surmat vähenevät lapsen iän myötä. (Flynn ym. 2009; Kauppi ym. 2010). Suomessa vuosina äitien surmaamien lasten keski-ikä oli 1,6 vuotta ja isien surmaamien lasten keski-ikä 5,6 vuotta (Kauppi ym. 2010). Vastasyntyneen surmalla tarkoitettiin Kaupin ym. (2010) tutkimuksessa lapsen surmaamista alle 24 tunnin sisällä synnytyksestä. Raskaus oli yleensä pidetty salassa, lapsi synnytetty salaa ja surmattu heti tai jätetty hoitamatta. Surman tehneillä äideillä oli oma lapsuusiän trauma tai aikuisiän menetyksiä, taikka synnytyksen jälkeistä masennusta, josta merkkinä oli ahdistuneisuutta, ahdistusta omasta kyvystä olla äiti tai huolehtia vauvan hyvinvoinnista yms. Osalla äideistä oli ollut tiivistetyt neuvolakontaktit tai psykologin käynnit. Muihin kuin vastasyntyneisiin kohdistuneet surmat jakautuivat isien (n=18) ja äitien (n=38) tekemiin. Lähes kaikkien äitien tekemien surmien taustalla oli korkea stressi, sosiaalisen tuen ja resurssien puute sekä mielenterveysongelmia (74 %). Äitien tekemien surmien taustana oli usein altruistisia motiiveja, syvä depressio tai psyykkinen sairaus. Altruistisesta motiivista lapsensa surmanneet olivat iältään vanhempia, korkeasti koulutettuja ja työssä käyviä. Osalla surman tehneistä äideistä taustalla oli myös parisuhteen ongelmista aiheutuvaa stressiä tai puolison pahoinpitelyä. Heillä oli 48 myös ollut kontakteja terveydenhuoltoon tai olemassa oleva hoitosuhde. Toisen ryhmän äitien tekemistä lapsen surmista muodostivat ne tapaukset, joissa äidit olivat aikaisemmin pahoinpidelleet ja laiminlyöneet lapsiaan. Näiden äitien taustoissa oli yksinhuoltajuutta tai epävakaita parisuhteita ja vähän sosiaalista tukea. Heillä oli usein diagnosoituja persoonallisuushäiriöitä ja heitä oli laiminlyöty lapsina. (Kauppi ym. 2010, ) Lapsen surmanneista isistä monet olivat persoonallisuushäiriöisiä (10 %). Isät poikkesivat äideistä siinä, että he olivat useammin väkivaltaisia ja päihdeongelmaisia. Heidän rikoksensa liittyivät useammin mustasukkaisuuteen puolisoa kohtaan. Motiivina oli usein yritys surmata ensisijaisesti vaimo, josta he olivat mustasukkaisia. (Kauppi ym. 2010, 235.) Yhteenvetona voidaan esittää, että perhesurmien taustalla olevia tekijöitä olivat vanhemman psyykkiset ongelmat (skitsofrenia, akuutti psykoosi, depressio), perheväkivalta sekä surma-itsemurhan yritys. Jälkimmäisestä voidaan tilanteesta riippuen löytää yhtymäkohtia sekä vanhemman psyykkisiin ongelmiin että parisuhdeväkivaltaan. Surma-itsemurhan taustalla oli vaativa elämäntilanne tai parisuhdevaikeudet, usein myös lapsuuden traumaattiset tekijät, kuten isän alkoholismi ja väkivaltaisuus. Tapaukset, joissa oli aikaisempaa lapseen kohdistuvaa väkivaltaa, olivat tyypillisesti sellaisia, missä vanhemmat olivat nuoria, uhrit usein pieniä lapsia, osa heistä ei-toivottuja ja tekijöiden elämäntilanne oli kaoottinen. Tekijöiden taustoissa esiintyi päihteitä, epävakaita parisuhteita ja vanhemman yksinäisyyttä. Yhtenä motiivina vanhempien tekemissä lasten surmissa oli toisinaan myös kosto puolisolle. (Kauppi ym. 2010; ks. myös Flynn ym ) 3 Selvityksen kuvaus Lapsiin kohdistuvia henkirikoksia on luokiteltu kansainvälisesti monella eri tavoin. Tässä selvityksessä lapsiin kohdistuvat henkirikokset on jaoteltu kolmeen pääluokkaan: perhesurmat (familicide), vastasyntyneen surmat (neonaticide) ja muut oman lapsen surmat (filicide, filicide-suicide, infanticide). Luokittelu noudattelee kansainvälistä käsitettä. Kansainvälisissä tutkimuksissa käytettyjä alaluokkia on tässä selvityksessä yhdistelty, koska aineisto ei mahdollistanut tarkempaa jaottelua. Jaottelun kriteereinä on käytetty uhrin ikää ja sitä onko surmassa kuollut lasten lisäksi puoliso. Käsitteen määrittely Kansainvälisissä tutkimuksissa (Flynn ym. 2009) lapsiin kohdistuvia henkirikoksia on luokiteltu muun muassa teon motiivin mukaan tai käyttäen määreitä uhri ja tekijä. Jälkimmäisestä, uhriin ja tekijään perustuvasta luokittelusta, on tullut kansainvälisesti vakiintuneempi tapa luokitella lapsiin kohdistuneita henkirikoksia. Yksittäisen motiivin 59 mukaan lapsiin kohdistuneiden henkirikosten luokitteleminen on vaikeaa, sillä tapaukset ovat yleensä monisyisiä, eikä teon motiivi ole aina selvillä. Perhesurma-käsitteelle ei ole muodostunut yksiselitteistä määritelmää, vaan se on vaihdellut kansainvälisissä tutkimuksissa muun muassa lapsen iän, surman tekijän sukupuolen ja lapsen sekä tekijän välisen suhteen mukaan, mutta myös sen mukaan, onko surma kohdistunut tekijän puolisoon. Tässä selvityksessä perhesurmalla tarkoitetaan tapausta, jossa vanhempi on surmannut yhden tai useamman lapsensa sekä avo- tai aviopuolison. Vastasyntyneiden surmissa vanhempi on surmannut vastasyntyneen lapsensa 24 tunnin aikana lapsen syntymästä. Muissa oman lapsen surmissa vanhempi on surmannut yhden tai useamman lapsensa ja osassa tapauksista myös itsensä. Aineiston rajaus Selvityksessä ovat mukana kaikki poliisin kirjaamat alle 15-vuotiaisiin lapsiin kohdistuneet surmat vuosilta , joissa tekijänä on ollut lapsen vanhempi (biologinen/ei biologinen). Surmia oli kaikkiaan 35 ja surmissa kuoli yhteensä 55 ihmistä, joista seitsemän oli puolisoita ja 48 surmaajan lapsia. Surmat jakaantuivat kolmeen pääluokkaan seuraavasti: perhesurmat (familicide, n=7), vastasyntyneen oman lapsen surmat (neonaticide, n=12) ja muut oman lapsen surmat (n=16; infanticide, n=4; filicide, n=4; filicide-suicide, n=8). Taulukosta 1 ilmenevät kunakin vuonna tapahtuneet surmat ja niiden jakautuminen kolmeen selvityksessä käytettyyn luokkaan. Taulukossa 2 näkyy surmassa kuolleiden henkilöiden lukumäärät. 610 Taulukko 1: Tapausmäärät luokittain Vuosi Perhesurmat Muut oman lapsen surmat Vastasyntyneen surmat Yhteensä Yhteensä Taulukko 2: Uhrimäärät luokittain Vuosi Perhesurmat Muut oman lapsen surmat Vastasyntyneen surmat Yhteensä Yhteensä Käytetyt aineistot Selvitys pohjautuu pääasiallisesti viranomaisten asiakirjoihin, joita ovat esitutkintapöytäkirjat, mielentilatutkimukset ja sosiaalihuollon selvitykset. Näitä on täydennetty muutamalla haastattelulla. Selvityksessä on hyödynnetty poliisin rikostietojärjestelmää ja Oikeuspoliittisen tutkimuslaitoksen henkirikostietokantaa (taulukko 3). Selvitys käynnistyi siten, että henkirikostietokannasta identifioitiin tapahtuneet perhesurmat ja vanhempien tekemät oman lapsen surmat, joissa oli kuollut alle 15-vuotias lapsi. Tämä tehtiin Oikeuspoliittisessa tutkimuslaitoksessa. Henkirikollisuuden seurantajärjestelmä on Oikeuspoliittinen tutkimuslaitoksen, Poliisiammattikorkeakoulun ja sisäasiainministeriön poliisiosaston vuodesta11 lähtien ylläpitämä tietokanta, jonka avulla seurataan ja tutkitaan kuolemaan johtaneen väkivallan määrää ja piirteitä. Järjestelmään kirjataan perustiedot poliisin tietoon tulevien henkirikosten (murha, tappo, surma, lapsensurma) ja tahallisen pahoinpitelyrikoksen yhteydessä tehtyjen kuolemantuottamusrikosten osapuolista sekä teonpiirteistä. Tietokannassa on tietoja myös osapuolten päihtymyksestä tekohetkellä sekä aikaisemmasta päihteiden käytöstä. Tiedot kerätään rikosten esitutkinnasta vastaavilta henkilöiltä määrämuotoisella sähköisellä lomakkeella esitutkinnan päätyttyä tai kun rikoksen ilmitulosta on kulunut yksi vuosi. (Lehti 2011.) Selvityksessä pääasiallisena aineistona olivat poliisin esitutkintapöytäkirjat (n=35), joista etsittiin tietoa perheen viranomais- ja yksityisten palvelutarjoajien kontakteista. Esitutkintapöytäkirjoista tietoa kerättiin asianosaisten kuulustelupöytäkirjoista ja muista viranomaisten esitutkinta-aineistoon liitetyistä asiakirjoista, kuten potilaskertomustiedoista, lääkärilausunnoista ja kuolemansyynselvityksistä. Sukulaisten, tuttavien ja viranomaisten kuulustelupöytäkirjoista saatiin taustoittavaa tietoa perhetilanteesta, avun hakemisesta ja mahdollisesta viranomaisten aikaisemmasta puuttumisesta. Lääkärilausunnoista ja potilaskertomustiedoista etsittiin tietoa perheen tapahtumaa edeltävistä terveydenhuollon kontakteista, kun taas ruumiinavauspöytäkirjoista mahdollisia merkkejä aiemmasta väkivallasta. Ruumiinavauspöytäkirjoissa mahdolliset aiemmat väkivallan merkit tulevat esille vertailtaessa tekotapaa uhrissa syntyneisiin vammoihin. Tekotapaan liittymättömien vammojen syntyä ei voida pitää kuitenkaan oletusarvoisesti väkivallan seurauksena, sillä ne ovat voineet syntyä myös tapaturmaisesti. Tämän vuoksi kuolemansyyselvitykset eivät tuoneet lisäarvoa selvitykseen mahdollisen aiemman väkivallan osalta. Poliisin esitutkinnassa tuottamat esitutkintapöytäkirjat oli mahdollista kerätä selvityksen aineistoksi niistä tapauksista, jotka olivat käyneet tuomioistuinkäsittelyssä. Tämän vuoksi osa keväällä 2012 tapahtuneista lapseen kohdistuneista henkirikoksista on rajattu selvityksen ulkopuolelle. Esitutkintapöytäkirjoissa olevasta aineistosta löytyi hyvin tietoa perhetilanteesta, avun hakemisesta ja mahdollisesta viranomaisten aikaisemmasta puuttumisesta. Ainoastaan yhdessä esitutkintapöytäkirjassa ei ollut asianosaisten kuulustelupöytäkirjoja ja asiantuntijoilta tulleita lausuntoja, minkä vuoksi tapaus jäi tiedollisesti niukaksi. Tuomioistuin määräsi noin kolmanneksen surmien tekijöistä mielentilatutkimuksiin tekijän syyntakeisuuden selvittämiseksi. Mielentilatutkimuksista etsittiin tapahtumaa edeltäviä sosiaali- ja terveydenhuollon kontakteja, joita esitutkintapöytäkirjoista ei tullut esille. Selvityksen kannalta muu oleellinen tieto oli tullut ilmi jo aiemmin esitutkintapöytäkirjojen tarkastelun yhteydessä. 812 Taulukko 3: Taulukko selvityksessä käytetystä aineistosta tapausmääräisesti. Käytetty aineisto Esitutkintapöytäkirja 35/35 Terveydenhuollon asiakirjat (lääkärilausunto, potilakertomus) 22/35 Kuulustelupöytäkirjat 34/35 Kuolemansyynselvitykset 28/35 Sosiaalihuollon selvitykset tai -haastattelut 5/35 Mielentilatutkimukset 10/35 Rikostietojärjestelmä (rikosilmoitukset) 30/35 Tapausmäärä (N=35) Joillakin paikkakunnilla sosiaalitoimi oli tehnyt surmatapauksen jälkeen omat selvityksensä. Nämä saatiin käyttöön tätä selvitystä varten. Lisätietojen hankkimiseksi lastensuojelun työskentelystä perhesurmien yhteydessä haastateltiin muutamien perheiden kanssa työskennelleitä lastensuojelun työntekijöitä. Haastatteluilla ja selvityksillä kerättiin tietoa toimenpiteistä, joita asiakastapauksissa oli tehty ja mihin ne olivat johtaneet. Lisäksi niistä kerättiin lastensuojelun näkemyksiä siitä, miten voidaan kehittää uhrin ja tekijän palveluihin ohjaamisjärjestelmää ja palvelujen sisältöä vakavan väkivallan ennalta ehkäisemiseksi sekä parantaa viranomaisyhteistyötä. Sosiaali- ja terveydenhuollon rekisterien käytöstä luovuttiin selvitystyön suunnitteluvaiheessa monien rajoituksien, kuten raskaan lupamenettelyn vuoksi. Täten selvityksessä käytetyt sosiaali- ja terveydenhuollon asiakirjat rajoittuivat pääasiallisesti esitutkinta-aineistoon liitettyihin lääkärilausuntoihin ja potilaskertomustietoihin sekä poliisin virka-apu pyyntöinä tulleisiin asiantuntijalausuntoihin. Selvityksessä mahdollista aiempaa väkivaltaa kartoitettiin myös etsimällä uhrien ja tekijöiden välisiä rikosilmoituksia poliisin tietojärjestelmästä. Aiemmat rikosilmoitukset tarkastettiin 30 tapauksen kohdalta ja viidessä tapauksessa aiempien rikosilmoitusten tarkastaminen ei ollut mahdollista salattujen ilmoitustietojen vuoksi. Poliisiasiaintietojärjestelmästä käytiin tapauskohtaisesti läpi tekijän ja uhrien aiemmat rikosilmoitukset, jotka voisivat ilmentää perheen tilannetta ja ennakoida väkivallasta. Tutkimuksen eettinen arviointi Perhesurmien taustojen selvittäminen on eettisesti haasteellinen tutkimuskohde. Yksittäisiä tapauksia käsittelevät tiedot ovat arkaluonteisia ja salassa pidettäviä. Selvityksessä on kiinnitettävä huomiota ennen kaikkea aineiston salassa pidettävyyteen, luottamuksellisuuteen ja yksittäisten henkilöiden anonymiteetin suojaamiseen. Yksittäiset paikkakunnat, viranomaiset ja tapauksiin sisältyvät henkilöt on pidettävä tunnistamattomina tulosten julkistamisessa. Koska perhesurmat ovat harvinaisia, tämä on haastavaa. 913 Salassa pidettävän tiedon keräämiseksi tarvitaan useita tutkimuslupia. Selvityksen toteuttamiseen on haettu Terveyden ja hyvinvoinnin laitoksen tutkimuseettisen työryhmän lausunto (Tutkimuseettinen työryhmä, pöytäkirja ). Lupa poliisin tietojärjestelmän käyttöön ja esitutkintapöytäkirjojen tietoihin (myös salassa pidettävien) saatiin Poliisihallituksesta (Päätös 2020/2012/1188). Terveyden ja hyvinvoinnin laitoksen oikeuspsykiatrisiin asiakirjoihin saatiin lupa (Dnro THL/505/ /2012). Sosiaali- ja terveyden huollon viranomaisten selvityksiin saatiin lupa kyseisen paikkakunnan sosiaali- ja terveyslautakunnalta. Oikeuspoliittisen tutkimuslaitoksen erikoistutkija Martti Lehti poimi henkirikostietokannasta selvitystä varten ajalla tapahtuneet perhesurmat ja vanhempien tekemät oman lapsen surmat, joissa oli kuollut alle 15- vuotias lapsi. Rikosilmoitukset katsottiin poliisin tietojärjestelmästä Poliisiammattikorkeakoulussa erikseen tätä tarkoitusta varten haetulla luvalla ja tunnuksilla. Aineiston rajoitukset Tämän selvityksen ensisijaisena aineistona on käytetty esitutkintamateriaalia. Esitutkintalain 5 :n mukaan poliisi pyrkii selvittämään esitutkinnassa rikoksen tekoolosuhteet, sillä aiheutetun vahingon ja siitä saadun hyödyn, ketkä ovat asianosaisia, muut syytteestä päättämistä varten tarvittavat seikat, asianomistajan yksityisoikeudellisen vaatimuksen, mahdollisuudet rikoksella saadun omaisuuden palauttamiseksi, rikoksen johdosta tuomittavan menettämisseuraamuksen tai asianomistajalle tulevan vahingonkorvauksen ja asianomistajan ja epäillyn suostumuksen kirjalliseen menettelyyn. Selvityksen yhtenä tavoitteena on ollut etsiä kontakteja viranomaisiin ja muihin palvelujärjestelmiin. Näiden tietojen kerääminen ei ole esitutkinnan ensisijaisena tarkoituksena. Voidaan kuitenkin todeta, että esitutkintamateriaalista löytyy yllättävän runsaasti tietoa surmien taustoista ja perheiden kontakteista viranomaisiin ja palvelun tuottajiin. Lisäksi selvityksen aineisto osoitti, että esitutkinnat oli tehty viime vuosina pääsääntöisesti aikaisempia vuosia laajemmin ja perusteellisemmin. Jotta saataisiin täsmällisempää tietoa viranomaisten ja palveluntuottajien toimista surmien osapuolten kanssa pidemmältä aikajaksolta, tulisi hakea kaikki sosiaali- ja terveydenhuollon asiakirjat näiden osalta, sekä haastatella viranomaisia ja palvelutuottajia siitä, miten he ovat auttaneet näitä henkilöitä. Lupamenettely vie aikaa, eikä selvityksen tiukka aikataulu mahdollistanut näiden asiakirjojen keräämistä. THL voi myöntää luvan terveydenhuollon potilasasiakirjoihin (Laki potilaan asemasta ja oikeuksista 785/1992, 13 4 mom. ja JulkL 621/1999,28 ) ja sosiaalihuollon asiakirjoihin ( Laki sosiaalihuollon asiakkaan asemasta ja oikeuksista 812/2000,18 5 mom. ja JukL 621/ ). Sosiaali- ja terveydenhuollon viranomaisten 1014 haastatteluun tarvitaan lupa jokaisen paikkakunnan sairaanhoitopiiriltä tai paikkakunnan sosiaali- ja terveysvirastosta. 4 Surmia yhdistäviä tekijöitä Henkirikokset, joissa on kuollut alle 15-vuotiaita lapsia perheenjäsenen surmaamina poikkeavat muista henkirikoksista. Taulukossa 4 vertaillaan oman lapsen surmanneiden (perhesurmat ja muut perheenjäsenen tekemät oman lapsen surmat), taustoja muiden henkirikosten tekijöihin. Suomalaisia henkirikoksia luonnehditaan usein syrjäytyneiden, työelämän ulkopuolella olevien, päihteiden väärinkäyttäjien teoiksi. Oman lapsen surmaajat poikkeavat tyypillisistä henkirikoksen tekijöistä. Oman lapsensa surmaava ei yleensä ole ollut tekohetkellä humalassa eikä päihteiden väärinkäyttäjä, päinvastoin kuin muissa henkirikoksissa, missä tekijä on ollut tekohetkellä humalassa noin 80 prosentissa tapauksista. Päihteiden väärinkäyttäjien osuus on oman lapsen surmanneissa erittäin pieni (6 %), kun muiden henkirikosten tekijöistä kahdella kolmasosalla on taustallaan päihteiden väärinkäyttöä. Oman lapsen surman tekijöillä ei myöskään useimmiten ole aikaisempia poliisin tietoon tulleita väkivaltarikoksia. Neljäsosalla oli aiempia tuomioita rikoslakirikoksista, kun muiden henkirikosten tekijöillä niitä oli runsaalla 60 prosentilla. Työttömien osuus on pienempi ja työssä olevien osuus suurempi oman lapsen surmanneilla kuin muiden henkirikosten tekijöillä. Työelämän ulkopuolella olevien suurta osuutta oman lapsensa surmanneissa selittää se, että monet vastasyntyneen surmanneista ovat nuoria, opiskelemassa olevia naisia. 1115 Taulukko 4: Tekijää koskevia tietoja oman lapsen surmissa (n=32) ja muissa henkirikoksissa (n=956) vuosina (%). (Lähde: Henkirikostietokanta). Oman lapsen surmat (n=32)* % Muut henkirikokset (n=956) % Päihteet väärinkäyttäjä 6 66 ei väärinkäyttäjä ei tietoa 6 6 Yhteensä Työelämäsuhde työtön työssä muuten työelämän ulkopuolella ei tietoa 3 8 Yhteensä Tekijän väkivaltaisuus tunnetusti väkivaltainen ei tietoa aiemmasta väkivallasta ei tietoa 6 10 Yhteensä Osapuolten humalatila kumpikin humalassa 0 70 vain tekijä humalassa 14 8 vain uhri humalassa 0 5 kumpikin selvä ei tietoa 5 2 Yhteensä *Henkirikostietokannassa ei ollut kahta uusinta vuodenvaihteessa tapahtunutta ja yhtä salattua tapausta ja 2011 tiedot ovat ennakkotietoja, jotka sisältävät myös seurantajärjestelmään kirjaamattomat poliisin rikostietojärjestelmään kirjatut todennäköiset henkirikokset, joissa esitutkinta oli kesken Perhesurmien ja muiden oman lapsen surmien taustalla oli havaittavissa monia yhdistäviä tekijöitä. Vastasyntyneen lapsen surmat sen sijaan erosivat muista kahdesta luokasta monien taustalla olleiden tekijöiden mukaan. Perhesurmat olivat yhtä tapausta lukuun ottamatta isän tekemiä, kun taas vastasyntyneen ja alle 1-vuotiaan oman lapsen surmat olivat kaikki äitien tekemiä. Lopuissa oman lapsen surmissa tekijöinä seitsemässä tapauksessa oli nainen ja viidessä tapauksessa mies. 1216 Perhesurmien ja muiden oman lapsen surmien tekijät jakaantuivat iältään melko tasaisesti eri ikäryhmiin nuorimman ollessa yli 20-vuotias ja vanhimman 50-vuotias. Perhesurmissa tekijöiden keski-ikä oli hiukan korkeampi kuin muissa oman lapsen surmissa. Naispuolisista tekijöistä runsas puolet oli kotiäitejä ja useimmat heistä yksinhuoltajia. Miespuolisista tekijöistä noin puolet oli palkkatyössä ja loput jakaantuivat varhaiseläkkeellä oleviin ja työttömiin. Suurin osa surman tehneistä miehistä oli avio- tai avoliitossa olevia. Perhesurmat Perhesurma tapausten taustalla olevista tekijöistä erottautuivat taloudelliset vaikeudet ja parisuhteen ongelmat sekä eroaikeet. Taloudelliset vaikeudet eivät tulleet esille yhtä selkeästi muissa selvityksen luokissa. Perhesurmien tekijöistä monet kärsivät mielenterveyden ongelmista. Hiukan yli puolessa perhesurmatapauksissa tekijä oli käyttänyt mielenterveyspalveluita tekoa edeltäneen vuoden aikana. Kontaktien syinä oli muun muassa masennusta, psykoosia ja henkistä väsymistä. Perhesurmissa ilmeni muita luokkia enemmän väkivallan käyttämistä ja väkivaltaisella teolla uhkailua itseä tai lähipiiriä kohtaan. Puolet heistä oli uhannut itsemurhalla ennen tekoa. Lähes kaikki tekijät olivat miettineet tekoa pitempään ja heidän käyttäytymisessään oli havaittavissa merkkejä, jotka viittasivat surmaan, esimerkiksi tekijä oli esitellyt ammuksia, etsinyt tietoa perhesurmista internetistä tai jättänyt itsemurhaviestejä näkyville. Tekijät olivat myös käyttäneet väkivaltaa kumppaniaan tai lapsiaan kohtaan (71 %). Kuitenkaan kaikki tapaukset eivät olleet tulleet poliisin tietoon, sillä henkirikostietokannassa vain muutamalta tekijöistä löytyi merkintä aiemmasta väkivallasta. Yleisesti ottaen perhesurmatapauksissa kontaktit olivat vähäisempiä viranomais- ja muihin auttajatahoihin esitutkinta-aineiston pohjalta (taulukko 5). Poikkeuksena oli pari yksittäistä tapausta, joissa viranomaiset olivat tehneet ajoittain tiivistäkin yhteistyötä perheen kanssa. Perhesurmien tekijät olivat jollain tavoin tunnistaneet pahoinvointinsa ja puhuneet siitä lähiomaisille, sekä lisäksi hakeneet apua itse tai lähiomaisten ohjaamana terveydenhuollosta (mukaan lukien mielenterveyden palvelut). Apua on haettu enemmänkin oireiden lievittämiseen, eikä väkivaltaisista ja itsetuhoisista ajatuksista ollut mainittu tai niihin ei ole riittävästi puututtu ainakaan sen mukaan, mitä esitutkinta-aineistosta käy ilmi. Esitutkinta-aineistojen perusteella kontaktit sosiaaliviranomaisiin olivat vähäisiä. Ne jotka olivat hakeneet apua, olivat hakeneet apua lähinnä henkilökohtaisiin tai parisuhteen ongelmiin. Oikeanlaisen avun saamisen erääksi ongelmaksi muodostui haluttomuus kertoa tai kyvyttömyys tunnistaa todellista henkilökohtaista tai perheen ongelmaa. Tällöin esimerkiksi mahdollinen masennus saatettiin kieltää tai parisuhteen todellista tilaa ei haluttu kertoa. Ne joilla oli tiiviit kontaktit lastensuojeluun tai muuhun 1317 sosiaalisektorin palveluun, saattoivat vuorostaan kieltäytyä sosiaalitoimen tarjoamasta avusta. Noin puolessa tapauksista oli kontakti poliisiin viimeisen vuoden ajalta. Kontaktit käsittivät tekijän väkivaltarikoksesta tehtyä ilmoitusta tai hänen häiriökäyttäytymistään. Vastasyntyneen surmat Vastasyntyneen surmanneet olivat kaikki naisia, useimmat heistä olivat yksin tai vanhempiensa kanssa asuvia opiskelijoita. Puolet tekijöistä oli alle 25-vuotiaita. Hiukan alle puolella surman tehneistä naisista ei ollut aiempaa lasta ja neljäsosalla oli aiempi raskauden keskeytys. Vastasyntyneen oman lapsen surmiin liittyi yleisesti lähipiirin epäily mahdollisesta raskaudesta. Teon taustalla oli havaittavissa välinpitämättömyyttä, ajattelemattomuutta tai tietämättömyyttä raskaudesta, lääkäriin tai vanhempiin liittyvää pelkoa tai häpeää, haluttomuutta saada lasta tai mielenterveyden ongelmia. Vastasyntyneen surmien tekijät olivat harvoin olleet yhteydessä poliisiin tai sosiaali- ja terveydenhuoltoon lukuun ottamatta normaaleja terveyspalveluiden käyttöä (taulukko 5). Ryhmästä poikkesi pari tapausta, missä tekijöillä oli aikaisempia lapsia, joiden asioissa heillä oli kontaktit lastensuojeluun. Vastasyntyneen surmien tekijöiden tavoittaminen ennen surmaa on haasteellista, kun kontakteja viranomaisiin ja muihin auttajatahoihin on vähän. Tällöin surmiin liittyvät piirteet jäävät tunnistamatta eikä surman tekijää ehditä auttaa ajoissa. Muut oman lapsen surmat Muut oman lapsen surmat eivät ole yhtä yhdenmukainen ryhmä kuin kaksi edellä mainittua. Yhteneväisyyksiäkin tämän ryhmän sisältä löytyy. Taustoista on havaittavissa kaksi yleistä piirrettä, jotka luonnehtivat teon motiivia. Ensimmäisessä pari oli eroamassa tai toinen puoliso oli uhannut erolla ja tekijä surmasi lapset kostoksi. Erotilanteisiin ja parisuhteen ongelmiin liittyi hyvin vahvasti tekijän mustasukkaisuus kumppaniaan kohtaan. Toisessa teon taustalla oli vanhemman vakavat mielenterveyden ongelmat tai pitkäkestoinen masennus. Perheillä oli monentyyppisiä ongelmia sekä vanhempien henkilökohtaisessa elämässä että lasten kasvatuksessa. Tekoa ennakoivat uhkailut olivat harvinaisempia verrattuna perhesurmiin. Noin kolmannes tekijöistä oli uhannut etukäteen surmata lapset tai itsensä. Mikäli tekijä oli ollut väkivaltainen, väkivalta oli kohdistunut pääasiassa puolisoon. Surman tekijöillä mielenterveyden ongelmat olivat varsin yleisiä. Hiukan yli puolessa muista oman lapsen surmista löytyi kontakti mielenterveyspalveluihin tekoa edeltäneeltä vuodelta (taulukko 5). Naispuolisilla surmaajilla yhtenä mielenterveyden ongelmana oli synnytyksen jälkeinen masennus. Kontakteja viranomaisiin ja muihin 1418 auttaviin tahoihin oli kaikissa tapauksissa. Lähes kaikkien perheiden ongelmat ovat olleet jonkun viranomaisen tiedossa, vaikka niiden todellista syytä ja vakavuutta ei ole ehkä tiedetty. Kahdesta muusta luokasta poiketen oman lapsen surmanneilla on ollut kontakteja sosiaalitoimeen ja yksityisiin palveluntarjoajiin. Vaikka useissa tapauksissa oli tehty lastensuojeluilmoitus, niin se ei ollut johtanut lastensuojelullisiin toimenpiteisiin. Joissakin tapauksissa lastensuojelu oli tarjonnut apua ja ollut aktiivisesti yhteydessä perheeseen, mutta perhe ei ollut ottanut apua vastaan. Kahdessatoista tapauksessa kuudestatoista lähipiiri oli ollut tietoinen jollain tapaa tekijän tai perheen ongelmista. 1519 Taulukko 5: Selvityksen aineistosta esille tulleet kontaktit surmaluokittain ja niiden jakautuminen sosiaali- ja terveystoimeen ja yksityisiin palvelutarjoajiin. PERHESURMAT MUUT OMAN LAPSEN SURMAT VASTASYNTYNEEN SURMAT YHTEENSÄ SOSIAALITOIMI 2/7* 13/16 4/12 19/35 Turvakoti Sosiaali- ja kriisipäivystys 1 1 Kehitysvammahuolto 1 1 Asumispalvelut Lasten päivähoito 3 3 Kotipalvelu LASTENSUOJELUN TOIMET Huostaanotto Huoltajuuskiista, -asiat 3 3 Lastensuojeluilmoitus Toimeentulotuki Kotikäynti Lastensuojelun avopalvelu Lastenvalvoja 1 1 YHTEENSÄ TERVEYSTOIMI 6/7 14/16 10/12 30/35 Lääkärikäynti Terveyskeskus Työterveyshuolto 2 2 Neuvola Mielenterveystyö Avohoito (mielenterveystyö) Lasten psykiatria 1 1 Päihdehoito 1 1 YHTEENSÄ YKSITYINEN 0/7 5/16 0/12 5/35 Kriisikeskus 3 3 Parisuhdeterapia 2 2 Perheneuvonta Perheasiain neuvottelukeskus 1 Kotipalvelu 1 1 Yksinhuoltajaliitto 2 2 Päihdehoito 1 1 YHTEENSÄ POLIISI 4/7 4/16 2/12 9/35 YHTEENSÄ *Luku kertoo, että kuinka monessa tapauksessa tässä luokassa oli ollut kontakti kyseiseen sektoriin. Yhteensä sarakkeen luvut kertovat kontaktien määrät yhteensä20 5 Johtopäätökset Selvitykselle asetettuna yhtenä tavoitteena oli koota tietoa siitä, olisiko viranomaisilla tai muilla toimijoilla ollut mahdollisuutta ennalta ehkäistä tilanteen kärjistymistä henkirikoksiksi. Tähän tavoitteeseen päästäisiin parhaiten kuvaamalla yksittäisiä tapauksia ja viranomaisten toimia niissä sekä osoittamalla ne kohdat, joissa toimimalla toisin surma olisi voitu ehkäistä. Tämänkaltainen kuvaus ei kuitenkaan ole mahdollista säilyttäen tapausten tunnistamattomuus. Selvityksessä saatujen tietojen pohjalta voidaan arvioida, että osa surmista olisi ollut ehkäistävissä, jos viranomaisten ja lähipiirin tietoon tulleet tekijöiden itsetuhoiset ajatukset ja uhkailu olisi otettu riittävän vakavasti ja perheen ongelmiin olisi tartuttu ajoissa. Sen sijaan, että viranomaiset tekevät vain välttämättömimmät toimenpiteet, heidän pitäisi toimia oma-aloitteisesti ja tarjota perhettä tukevia toimenpiteitä ja tehdä yhteistyötä ja välittää tietoa muille viranomaisille. Kun tukitoimenpiteitä tarjottaisiin riittävän varhain, voitaisiin välttyä voimakkailta viranomaisten interventioilta. Eräissä tapauksissa pelko viranomaisten väliintulosta on saattanut laukaista surman. Lapsiin kohdistuvat henkirikokset ovat Suomessa kaikesta huolimatta edelleenkin hyvin harvinaisia ja ne henkirikokset ovat vähentyneet viime vuosikymmeninä. Vaikka johtopäätöksissä tuodaan esiin sellaisia epäkohtia, joita parantamalla perhesurmia ja oman lapsen surmia voitaisiin ehkäistä, on muistettava, että viranomaiset pystyvät auttamaan suurinta osaa kriisissä olevista perheistä. Sosiaali- ja terveydenhuollon ja poliisin toimintaa on kehitetty viime vuosina tunnistamaan ja puuttumaan lähisuhteessa ja perheessä tapahtuvaan väkivaltaan. Selvityksen perusteella päädytään seuraaviin johtopäätöksiin Lapsen ottaminen huomioon viranomaistoiminnassa Lastensuojelulain tarkoituksena on turvata lapsen oikeus turvalliseen kasvuympäristöön, tasapainoiseen ja monipuoliseen kehitykseen sekä erityiseen suojeluun. (LSL 417/2008) Lastensuojelun toiminta on keskeistä arvioitaessa, miten ennaltaehkäistä tai puuttua lapsiin kohdistuviin henkirikoksiin. Lastensuojelun säädöspohja on muuttunut selvityksen kohteena olevan ajanjakson ( ) aikana. Uusi lastensuojelulaki (417/2007) tuli voimaan ja sitä on tämän jälkeen uudistettu useaan otteeseen. Tämä on hyvä huomioida, vaikka mitään tarkempaa arviointia uuden lain toimivuudesta ei tämän aineiston perusteella voida tehdä. Selvitys perustuu pääasiassa esitutkinta-aineistoon ja kaikissa tapauksissa ei ole 17 Näytä lisää
Viranomaisten oma-aloitteisen ilmoittamisoikeuden toteuttaminen Suunnitteluryhmän ehdotus 6.6.2014 Sisäministeriölle Sisäministeriö asetti 15.04.2014 sisäisen turvallisuuden ministeriryhmän toimeksiannosta Lisätiedot Miten lastensuojelun kustannukset kertyvät? Hanna Heinonen, Antti Väisänen ja Tiia Hipp. Armfeltintie 1, 00150 Helsinki puh.
Hallituksen esitys Eduskunnalle laeiksi nuorisolain sekä opiskelijavalintarekisteristä ja ylioppilastutkintorekisteristä annetun lain 5 :n muuttamisesta ESITYKSEN PÄÄASIALLINEN SISÄLTÖ Esityksessä ehdotetaan Lisätiedot YHDESSÄ TOIMIEN LASTEN JA PERHEIDEN TUEKSI
YHDESSÄ TOIMIEN LASTEN JA PERHEIDEN TUEKSI SUUNNITELMA JÄRVI-POHJANMAAN LASTENSUOJELUN JÄRJES- TÄMISESTÄ JA KEHITTÄMISESTÄ VUOSILLE 2013-2016 -ENNALTA EHKÄISYSTÄ KORJAAVAAN TYÖHÖN SISÄLTÖ 1 JOHDANTO 3 Lisätiedot MUN KAIKKI ON TÄRKEITÄ
Sosiaali- ja terveysministeriö 28.6.2013 Suomen Kuntaliitto Vanhuspalvelulaki Laki ikääntyneen väestön toimintakyvyn tukemisesta sekä iäkkäiden sosiaali- ja terveyspalveluista Muistio lain toimeenpanon Lisätiedot Vauvojen kaltoinkohtelu Tunnistaminen ja puuttuminen ensikodeissa
Ensi- ja turvakotien liitto ry Tanja Henttonen Vauvojen kaltoinkohtelu Tunnistaminen ja puuttuminen ensikodeissa Vauvojen kaltoinkohtelu Tunnistaminen ja puuttuminen ensikodeissa Tanja Henttonen Pro gradu Lisätiedot YHDENVERTAISUUS 3. Pidä huolta ESIMERKKEJÄ YHDENVERTAISUUDEN EDISTÄMISESTÄ
YHDENVERTAISUUS 3 Pidä huolta ESIMERKKEJÄ YHDENVERTAISUUDEN EDISTÄMISESTÄ Pidä huolta ESIMERKKEJÄ YHDENVERTAISUUDEN EDISTÄMISESTÄ SISÄMINISTERIÖ KUVAILULEHTI JULKAISUN PÄIVÄMÄÄRÄ 7.4.2014 TEKIJÄT (TOIMIELIMESTÄ, Lisätiedot Sosiaalialan ammattilaisen eettiset ohjeet. Sosiaalialan korkeakoulutettujen ammattijärjestö Talentia ry Ammattieettinen lautakunta Helsinki 2013
Arki, arvot, elämä, etiikka Sosiaalialan ammattilaisen eettiset ohjeet Sosiaalialan korkeakoulutettujen ammattijärjestö Talentia ry Ammattieettinen lautakunta Helsinki 2013 a a e e Arki, arvot, elämä, Lisätiedot 48/2013. Katsaus toistuvaan rikoksen uhriksi joutumiseen ja sen ehkäisyyn
48/2013 Katsaus toistuvaan rikoksen uhriksi joutumiseen ja sen ehkäisyyn 48/2013 Katsaus toistuvaan rikoksen uhriksi joutumiseen ja sen ehkäisyyn Oikeusministeriö, Helsinki 2013 2.10.2013 Julkaisun nimi Lisätiedot Nuorisotakuu - uusi tapa toimia. Kunnille suunnatun kyselyn tuloksia
Nuorisotakuu - uusi tapa toimia Kunnille suunnatun kyselyn tuloksia Helsinki 2013 TEKIJÄT Maarit Kallio-Savela Kari Sjöholm Johanna Selkee ISBN 978-952-293-046-0 (pdf) Suomen Kuntaliitto Helsinki 2013 Lisätiedot Lastensuojelusuunnitelma Lastensuojelulaki (417/2007) 12 Reisjärven kunta
KHALL 7.9.2009 138, LIITE 2 VALT 13.10.2009 68, LIITE 4 Lastensuojelusuunnitelma Lastensuojelulaki (417/2007) 12 Reisjärven kunta SISÄLLYSLUETTELO 2(2) LASTENSUOJELUN SUUNNITELMA... 4 I NYKYTILA JA KEHITYKSEN Lisätiedot Vakavien vaaratapahtumien tutkinta. Opas sosiaali- ja terveydenhuollon organisaatioille
Opas sosiaali- ja terveydenhuollon organisaatioille Kustantaja: Suomen Potilasturvallisuusyhdistys ry www.potilasturvallisuusyhdistys.fi Toimituskunta: Haavisto E, Helovuo A, Kinnunen M, Peltomaa K. 2012 Lisätiedot Toimintamalli tilanteessa, jossa lapsella on vakavia koulunkäyntiongelmia ja lastensuojelutarve
Toimintamalli tilanteessa, jossa lapsella on vakavia koulunkäyntiongelmia ja lastensuojelutarve..................... Prosessit, toimintamallit ja vastuualueet Sisällysluettelo Johdanto... 3 Hyvät käytännöt Lisätiedot Hatkassa. Selvitys nuorten luvattomista poissaoloista ja sijaishuoltopaikkojen toimintakäytännöistä
Hatkassa Selvitys nuorten luvattomista poissaoloista ja sijaishuoltopaikkojen toimintakäytännöistä Hatkassa Selvitys nuorten luvattomista poissaoloista ja sijaishuoltopaikkojen toimintakäytännöistä Kirjoittajat: Lisätiedot `Mikä on väkivaltaa, mikä ei`
Helsingin kaupungin sosiaalivirasto. Tutkimuksia 2003:5 `Mikä on väkivaltaa, mikä ei` Työntekijöiden tulkintoja nuorten väkivallattoman käyttäytymisen tukemisesta helsinkiläisissä lastensuojelulaitoksissa Lisätiedot Oisko minua voinu joku auttaa -- en mä. tullut sellaista edes ajatelleeksi. Päivi Skinnari. Ida Ylönen
Päivi Skinnari Ida Ylönen Oisko minua voinu joku auttaa -- en mä tullut sellaista edes ajatelleeksi Eron jälkeisen vainon uhrien läheisten tukeminen Opinnäytetyö Sosiaalialan koulutusohjelma Toukokuu 2014 Lisätiedot Kansallinen ihmiskaupparaportoija. Kertomus 2010 Ihmiskauppa ja siihen liittyvät ilmiöt sekä ihmiskaupan uhrien oikeuksien toteutuminen Suomessa
K 17/2010 vp Kansallinen ihmiskaupparaportoija Kansallinen ihmiskaupparaportoija Kertomus 2010 Ihmiskauppa ja siihen liittyvät ilmiöt sekä ihmiskaupan uhrien oikeuksien toteutuminen Suomessa Julkaisusarja Lisätiedot SUOMEN TUTKIMUSRAPORTTI
SUOMEN TUTKIMUSRAPORTTI EMPOWERING CARE Lastensuojeluyksiköissä asuvien tyttöjen kouluttaminen toimimaan naisiin kohdistuvaa väkivaltaa vastaan. Kesäkuu 2013 EMPOWERING CARE. Empowering girls in residential Lisätiedot AGGREDI. Toim. Tuula Kekki ja Petri Salakka
AGGREDI Toim. Tuula Kekki ja Petri Salakka Aggredi Väkivalta ei ole mulle mikään ongelma Tekijät: Tuula Kekki ja Petri Salakka (toim.) Kuvat: Tapani Aulis ja Sami Keski-Nisula Kannen suunnittelu: Aggredin Lisätiedot SUOMEN SEITSEMÄS MÄÄRÄAIKAISRAPORTTI KAIKKINAISEN NAISTEN SYRJINNÄN POIS- TAMISTA KOSKEVAN KANSAINVÄLISEN YLEISSOPIMUKSEN TÄYTÄNTÖÖNPANOSTA
SUOMEN SEITSEMÄS MÄÄRÄAIKAISRAPORTTI KAIKKINAISEN NAISTEN SYRJINNÄN POIS- TAMISTA KOSKEVAN KANSAINVÄLISEN YLEISSOPIMUKSEN TÄYTÄNTÖÖNPANOSTA Toukokuu 2011 Johdanto Yhdistyneiden kansakuntien kaikkinaisen Lisätiedot Perheasioiden sovittelun uudet tuulet
Vaula Haavisto, Marina Bergman-Pyykkönen & Synnöve Karvinen-Niinikoski Perheasioiden sovittelun uudet tuulet Havaintoja, mallinnuksia ja arvioita FASPER-hankkeen pohjalta Suomen sovittelufoorumi ry Perheasioiden Lisätiedot Selvitys henkilökohtaisista koulutustileistä
Selvitys henkilökohtaisista koulutustileistä Soveltuvuus suomalaisen aikuiskoulutuksen rahoituksen uudistamiseksi. Väliraportti Opetus- ja kulttuuriministeriön työryhmämuistioita ja selvityksiä 2012:12 Lisätiedot LAPSET PUHEEKSI. - kun vanhemmalla on mielenterveyden ongelmia. Manuaali ja lokikirja. Tytti Solantaus
LAPSET PUHEEKSI - kun vanhemmalla on mielenterveyden ongelmia Manuaali ja lokikirja Tytti Solantaus 1 SISÄLLYS LAPSET PUHEEKSI -TYÖMENETELMÄN TAUSTA JA PERIAATTEET... 3 JOHDANTO... 3 TOIMIVA LAPSI&PERHE Lisätiedot Rahapeliongelmien tunnistaminen, puheeksiotto ja pelaajan auttaminen
Rahapeliongelmien tunnistaminen, puheeksiotto ja pelaajan auttaminen Maritta Itäpuisto Katja Lampinen, Petri Miettinen, Sari Naappi, Anne-Maria Perttula, Kaija Smolander, Jyrki Vihriälä OPAS Rahapeliongelmien Lisätiedot JOS SE OIS TYTTÖ, NIIN SISKOKS TAI JOS SE OIS POIKA, NIIN VELJEKS
JOS SE OIS TYTTÖ, NIIN SISKOKS TAI JOS SE OIS POIKA, NIIN VELJEKS PRIDE-valmennuksessa olevien perheiden biologisten lasten valmistautuminen sijaissisaruuteen Hyvärinen Ulla-Riikka & Muona Minna Opinnäytetyö, Lisätiedot KOULUN KONSTIT II. Oppilashuollon strategia ja toimintatavat VARKAUDEN. Esi- ja perusopetus / v. 2010 > Oppijan polku Eskarista eteenpäin KAUPUNKI
KOULUN KONSTIT II Oppijan polku Eskarista eteenpäin VARKAUDEN KAUPUNKI Oppilashuollon strategia ja toimintatavat Esi- ja perusopetus / v. 2010 > Koulun Konstit II - 6 / 2011 Sivu 1 (101) SISÄLLYSLUETTELO Lisätiedot MITÄ ON NUORISOALAN EHKÄISEVÄ PÄIHDETYÖ? Laadukkaan päihdekasvatuksen tukimateriaali
MITÄ ON NUORISOALAN EHKÄISEVÄ PÄIHDETYÖ? Laadukkaan päihdekasvatuksen tukimateriaali Mitä on nuorisoalan ehkäisevä päihdetyö? Laadukkaan päihdekasvatuksen tukimateriaali 2. uudistettu painos Toimittajat: Lisätiedot Väkivalta ja terveys maailmassa
Väkivalta ja terveys maailmassa WHO:n raportti toim. Etienne G. Krug, Linda L. Dahlberg, James A. Mercy, Anthony B. Zwi ja Rafael Lozano L ÄÄKÄRIN SOSIAALINEN VASTUU RY T ERVEYDEN EDISTÄMISEN KESKUS RY Lisätiedot 2016 © DocPlayer.fi Yksityisyyskäytäntö | Palveluehdot | Palaute